Torfajökull
Torfajökull er eldstöðvakerfi og jökull norðan við Mýrdalsjökul og sunnan við Þórisvatn. Hæsti tindur Torfajökuls er um 1.190 metra hár. Jökullinn er um 15 ferkílómetrar.

Torfajökulssvæðið er mesta ríólítsvæði á Íslandi og næstmesta háhitasvæði á eftir Grímsvötnum. Á svæðinu er stærsta askja landsins. Torfajökull gaus síðast um árið 1480 en einnig er vitað af gosi árið 872. Hrafntinnuhraun myndaðist í gosinu um 872 en súru hraunin við Landmannalaugar, Námshraunin og Laugahraun mynduðust í gosinu árið 1477.

Talið er að Torfajökull gæti verið næsti jökull á Íslandi sem hverfur vegna loftslagsbreytinga. Fyrsti jökullinn sem hvarf var Ok.

Tengt efni
 Jarðhitasvæði Íslands
 Kaldaklofsjökull

Tenglar
 Hvert er stærsta þekkta sprengigos í Torfajökli?

Tilvísanir

Jöklar á Íslandi
Eldstöðvakerfi á Íslandi
Fjöll á Íslandi
Eldstöðvakerfi á Íslandi
Megineldstöðvar á Íslandi
Hálendi Íslands